bavarian-nlp/barwiki-20250901 huggingface dataset:
Lakota

De Lakota (in Lakota: Lakhuta – "Vabindate"), aa Teton (von "Thithuŋwaŋ" – "Bewohna vo da Prairie"), san nordamerikanische Indiana. Se ghean zua Gruppm (Konfeadaration) vo de Sioux. Eana Sproch hoasst aa Lakota und is oane vo de wichtigstn Sprochn vo da Sioux-Sprochfamilij.
De Lakota hom friara amoi weite Tei vo de heitign US-Bundestootn Siid-Dakota, Noad-Dakota und Nebraska bewohnt. Eana spirituejs Zentrum (Sitz vo de Geista) worn de Black Hills (Schwoaze Higln) in Siid-Dakota
Untagruppm.
Zu de Untagruppm vo de Lakota ghean:
Berihmtheitn.
Berihmte Lakota san:
Irak

Irak is a Staat in Vorderasien und grenzt an Kuwait, Saudi Arabien, Jordanien, Syrien, Tiakei und Iran. Vom Afang vom Irak-Krieg 2003 wegad wa da Irak vo de Vaeinigtn Staatn militärisch bsetzt. Am Dezemba 2011 hand de Bsatzungtruppm obzong.
Julmust

Julmust is a Krachal, wo in easchta Linie in Schwedn vakafft wead. Dees is eppa wias Moizbia z Bayern und enthoid nebm Hopfn und Moiz no 30 weidane Zuatatn. Z Weihnochtn (schwed. "jul") wead dees Drangl ois Julmust obotn. In da Ostazeit ois "påskmust" (vo schwedisch: "påsk" - Ostan) und in da iwrign Zeit ois "must".
Am haifigstn wead dees Krachal owa zua Weihnochtszeit vakafft. Deshoib is aa ois Julmust am bekanntastn. Wearend da Weihnochtszeit wead in Schwedn meara Julmust-Karachal vakafft ois wia Coca-Cola.
Dees Drangl is 1910 vom Harry Roberts ois Alternative zan Bia eafundn worn und am Gipfe vo da schwedischn Abstinenzbewegung zan Renna worn. Dees Krachal wead heit no imma vo da "Roberts AB" z Örebro exlusiv heagstejt. Dees Originalrezept is in an Safe eigschlossn und nua zwoa Peasona bekannt.
Gmoaschoft vo Unobhängige Stootn

De Gmoaschoft vo Unobhängige Stootn (GUS) (russ. / "")is a Stootnbund, dea wo aus 11 Stootn bestäht. S Haptquartier liegt z Minsk, togt wead im Taurischn Palais z St. Petersburg.
Mitglieda.
¹ De Zuagherigkeit vo da Ukraine wead zua Zeit in Frog gstejt.
² Ohne Turkmenistan, wei des nur a beigordnets Mitglied is.
³ Mit Georgien, des wo offiziell seitm 18. August 2009 koa Mitglied vo da GUS mehr is.
Black Hills

De Black Hills (boarisch "Schwoaze Beage", "Paha Sapa" in Lakota) is a schmole, isoliate Beagkettn in de USA, mitten in da Prärie im westlichen South Dakota, de wo bis af Wyoming eini geht.
Da Nom is a Iwasetzung vom Lakota "Paha Sapa". De Higln wean deshoib so gnennt, weis vo weitn gonz dunkl ausschaugn. Des kimmt davo, weis mit Weidan iwazong san. De Beagkettn is 160 km long und bis zu 96 km broad. Da hechste Gipfe vo de Black Hills is da Harney Peak mit 2.350 m. Im 19. Joahundat is in dera Gegend vui Goid gfundn woan.
De Indiana hom in de Black Hilla a longe Gschicht. Nochdem de Lakota anno 1776 de Cheyenne besiegt ghobt hom, san de Black Hills ois Heilige Beag zum Zentrum vo eanara Kuitua woan. Ob 1874 hod da Goidrausch dazua gfiat, dass de Lakota vo de Black Hills vatriem woan san.
Sengswiadigkeitn.
De bekonntaste Sengaswiadigkeit in de Black Hills san de via Prädidentnschädln, de wo in an Bean einigmeißlt woan san. Auf de Oat und Weis entsteht grod a Crazy Horse Denkmoi. De Lakota san strikt geng oi zwoa Sochan, wei des fia sie a Entweihung vo de heilign Beag is.
Kanelbulle

De Kanelbulle (Mz. "kanelbullar", weatli "Zimtweggal"), aa Kanelsnäcka, is a schwedische Mejspeis und eppa so wiar a Zimtschneckn. De Kanelbulle gibts seit de 1920a Joar und is oane vo de beliabtastn schwedischn Mejspeisn. Heit weads am haifigstn in Skandinavien und de USA gessn.
A Kanelsnäcka wead vor oim aus Woaznmej, Muich, Geam, Zucka und Butta gmocht. Oft wead da Doag mit Kardamon gwiazt. De Bullar wean nacha mit afgschlognan Oa bstrichn und mit Hoglzucka ogstroat.
Es gibt aa vaschiedane Variantn vo de Kanelbullar, aa lendatypische, wia de finnische "korvapuusti" ("A Schlog afs Ohrwaschl") oda de norwegische "skillingsbolle".
In de Biacha vo da Astrid Lindgren wead de Kanelbulle mit Zimtweggal iwasetzt.
Zweng da Form wead z Schwedn aa oft s at-Zeichn @ Kanelbulle gnennt.
Trier

Trier (lat.: "Augusta Treverorum") is mit 16 v. Kr. grindt woan und is somit de ööteste Stodd in Deitschlaund. Sie liagt in Rheinlaund-Pfoiz, an da Mosel und is nua a poa Kilometa vun Luxmburg weg. Tria hod 19 Stoddtööle.
Gschicht.
De Stodd Trier is vur iwa zwoatausnd Joan mit'm Imperator Augustus grindt woan. Scho in kuaza Zaat is oos da Kolonie a wichtigs Wiatschoftszentrum gwoan. Iaren Heepunkt hod de Stodd im II. Joahundat dareicht. Nachdem owa 480 n. Kr. de Fronkn Trier aowat hom, hod da Untagong vum Römischn Wöödeich ogfonga.
Sengswiadigkeitn.
De Bauweake, de wos vum Römischn Reich no heit iwrig bliem san, wurdn 1986 ois "UNESCO-Welterbe Römische Baudenkmäler, Dom und Liebfrauenkirche in Trier" oosgzeichnat.
Poatnastädt.
De Poatnastädd vo Tria san:
SSV Jahn Regensburg

Da SSV Jahn Regensburg is a Fuaßboivarein aus Rengschburg. De easchte Monnschaft spüit in da Saison 2020/21 in da 2. Bundesliga.
Gschicht.
Allgmoans und friare Geschicht.
Am 4. 10. 1907 is innahoib vo dem Turnabund Jahn Rengschburg (Grindung: 1889) a Fuaßboiobteilung ins Lebn gruafa woan. De hod si am 28. Februa 1924 ois Sportbund Jahn Rengschburg vasejbstständigt. Noch da Fusion mitm SV 1889 Rengschburg und am Schwimmvarein Rengschburg am 24. Mai 1934 wor da Vareinsnom "Sport- und Schwimmverein Jahn Rengschburg". Am 26. Mai 2000 hod de Fuaßboiobteilung en SSV Jahn 2000 Rengschburg e. V. grindt. Im Summa 2002 ham si di Fuaßbolla vo da SG Post/Süd Regensburg ogschlossn.
In Da Zeit vo 1927 - 1935 und 1937 -1945 woa da SSV Jahn Rengschburg in da Beziaksklassn respektive ob 1933 in da Gauliga Bayern easchtklassig. As eafoigreichste Joa hot da Verein 1930 ghobt, wia s in da Trostrundn zua deitschn Moastaschaft an 1. FC Nüanberch mit 3:0 bsiegt ham. Bei dem Spüi hot da Reichstraina Otto Nerz an Rengschburcha Toawart Hand Jakob füa de Deitsche Fuaßboi Nationalmannschaft entdeckt. Dea hod 1938 Ländaspüie, drunter a as Woidmoastaschaftsspüi um an 3. Plotz bei da WM 1934 in Neapel. Jakos is bis heit da oanzige deitsche Nationalspüa vom SSV.
Nachm zwoatn Woitkriag is da Jahn zwischn da Obaliga und da zwoatn Division gependlt. In de Joa 1949 / 50, 1953-58 hod da Jahn je zua hechstn Spüiklassen gheat. D beste Plotziarung woa Rang 6 im Joa 1954. Späta woa de Mannschaft 1967-74 in da Regionoiliga Süd und in da zwoatn Bundesliga je zwoatklassig.
1996 bis heit.
Wia da Jahn im Joa 1996 bis in d Landesliga abgstiegn woa, hot des eascht so ausgschaut als wäa da Varein in da Zukunft blos no d Numma zwoa im Rengschburga Fuaßboi - hinta am Bayernligisten SG Post/Süd Regensburg. Eascht wia s an Karsten Wettberg vapflicht ham is s eana glunga, mit zehn Siegn in Foige, wida in d Bayanliga aufzusteign. In de foigndn Saisona ham s es sogoa gschafft, ais Afsteiger Moasta zum wean. Bevoa da Afstieg in d Regionalliga Süd geschafft ham hams no via Relegationsspiele gega an SSV Sandhausen und an FSV Frankfurt spoin miaßn. Des hams guad gschafft und vo do o hod da Jahn in da Regionalliga Süd gspuit. 2003 is da Jahn dann in de zwoate Liga afgschtiegn. Do hama se oba ned lang ghoitn und san glei bis in d´Bayernliga obgschtiegn. Seitdem gehts oba wieda aufwärts, 2012 is da Jahn dann wieda in de zwoate Liga afgschtiegn. Leider hama se oba do wieda ned lang ghoitn und spuin eiz aktuell wieder in da 3. Liga.
Lakota (Sproch)

De Sproch Lakota (aa Lakhota, Teton, Teton Sioux) gheat zua Gruppm vo de Sioux-Sprochn, de vo vom Voik vo de Lakota gredt wead. Obwoi Lakota a eignständige Sproch is, weads owa problemlos vo Sprechan vo bestimmtn ondan Sioux-Sprochn, wia "Dakota", vastondn. De Lakota-Sproch is akut vom Aussteam bedroht. Es gibt nua no ebba fimf- bis sechstausend Sprecha. De moastn vo dena san scho oid. Es gibt fost koane Kinda, de wo Lakota leana.
Im Fuim "Der mit dem Wolf tanzt" ko ma echts Lakota hean.
Lakota gheat zu de so gnenntn polysynthetischen Sprochn, bei dena vaschiedane Partikln mit am Grundwoat vabundn wean.
Neiseeland

Neiseeland (amtle: New Zealand, dt.: Neuseeland) is a Inslstoot im Sidwestpazifik. Ea bstähd aus zwoa Haptinsln, da Noadinsl und da Sidinsl. Dazua kemma no eppa 700 kloane Insln. De Uaeihwohna vo Neiseeland, de Maori, nenna s Land "Aotearoa".
Eadkunde.
Neiseeland liegd af da Sidhoibkugl und wead in da Regl za Ozeanien zejd, im engan Sinn za Polynesien. Neiseeland is dea Stoot, wo am weidasdn vo Middleiropa entfeand is, und liegd af da Eadkugl genau gengiwa vo Spanien.
Klima.
As Klima vo Neiseeland is großteis gmäßigd, des hoassd, de Temparatuauntaschied im Joar san relativ gring. Nua im Flochland estli vom Gebiag (Mackenzie-Beckn, Central Otago af da Sidinsl oda de Rangipo Desert af da Noadinsl) heaschd a meah oda weniga kontinentois Klima, wo die Summa scho aa 30 °C hoass wean kenna, owa de Schneefoiwoahscheinlichkeit im Winta aa dementsprechnd häha is. Im Noadn vo da Nordinsl heaschd a subtropischs Klima. Do lieng de Temparatuan im Winta ba 15 °C und im Summa ba 25 °C. Af da Sidinsl liengs so 5-10 °C drunta.
Di häxde Temparatua, de in Neiseeland je gmessn woan is, liegd ba 42,4 °C und is im Feba 1973 in Rangiora und in Christchurch gmessn worn. De tiafsde Temparatua, de je gmessn woan is, liegd ba -21,6 °C und is im Juni 1995 in Ophir (Central Otago) gmessn worn.
Neiseeland liegd in a Zone vo stoakn Westwind, an sognenndn "Brüllendn Viazgan" (Roaring Forties). De Wind treffn in eana Boh afm 40. Broadngrad nua dreimoi af Land: oamoi af de Sidspitzn vo Sidamerika, spaada teiweis af Tasmanien und as dritte Moi donn af Neiseeland. Doduach rengan se se af de Beag vo da Sidinsl as vo da Tasmansää midgnummane Wossa oo. Af da Ostseitn vo da Sidinsl eareichn de Joaresniedaschläg fosd 7000 mm, on da Ostseitn vo de Beag is's wesendli truckana.
Weng da Log af da Sidhoibkugl san de Joareszeidn entgenggsezd, des hoassd, wenn ba uns Summa is, is ba eana Winta und umdraad.
Cheyenne

De Cheyenne san a Voik vo de nordamerikanischn Indiana. Eana Sproch gheat zu de Algonkin-Sprochn. Des Voik vo de Cheyenne is aus zwoa vabindatn Stämm enstondn, de Só'taeo'o (aa "Sutaio") und de Tsétsêhéstâhese (aa "Tsitsistas").
De Cheyenne ghean zu de bekonntastn Prärie-Indiana ibahapts. Se hom si woascheinli ebba um 1500 n.Chr. vo da Algonkin-Gruppn um de Großn Seen ("Great Lakes") losglest. Se san im Lauf vo da Zeit auf Westn gwandat, hom an Mississippi iwaqueat und san auf Noad- und Siid-Dakota (South Dakota) einizong. Im frian 19. Joahundat hom de Cheyenne a oaheitlichs Voik buidt, mit iwaregionaln Autoritätn und gmoasoman Ritn und Struktuan. Des is a großa Untaschied zu de ondan Prärie-Indiana. Se woan um de Black Hills vo Siid-Dakota dahoam und im Puiva-Fluss-Lond (Powder River Country) vom heitign Montana. Vo de Lakota sans vo de Black Hills vadrängt woan.
Neie Pinakothek

De Neie Pinakothek z Minga is a Museum vo da eiropejischn Kunst vom 19. Joarhundat. Dees Museum liegt im Kunstareal Minga und is a Bindegliad wischn da Oidn Pinakothek mit de Oidn Moasta und da Pinakothek vo da Modeane fia de Kunst vom 20. und 21. Joarhundat.
De Neie Pinakothek (von griachisch πινακοθήκη pinakotheke „Buidasoi“, „Gmejdesammlung“) gibt an Iwablick iwa de Epochn vo da eiropejischn Kunst vo da Afklearung bis zan Obruch vo da Modeane, oisdann vom spodn 20. Joarhundat. De Ausstejung umfosst meara wia 6000 Weake und is seit 1915 a Tei vo da "Bayerischn Gmejdesammlung".
De Galerie is vom Ludwig I. grindt worn so wia de Oide Pinakothek und de Pinakothek vo da Modeane.
Powder River Country

S Powder River Country (boarisch "Lond am Powder-Fluss") is a Lond in da Prärie ("Great Plains") im Noadwestn vo Wyoming in de USA. Des Gebiet is ebba zwischn de Bighorn Beag ("Bighorn Mountains") und de Black Hills. Des Lond wead vo de Fliss "Powder", "Tongue" und "Little Bighorn" entwässat.
Fia de Indiana is des a heiligs Lond, wos Joahundate glebt hom. In am Gebiet hods an Haufa Schlochtn zwischen Weißn und Indianan gem und aa a Massaka vo da US-Army on de Cheyenne. Es is aa des Lond, wo da berihmte Haiptling Crazy Horse vo de Lakota de letztn großn Siege fia de Indiana gfeiat hod. In de 1860a Joa, woa des Gebiet da Schauplotz vom Red-Cloud-Kriag zwischn de Lakota und de USA. Da Sieg vo de Lakota hod dazua gfiat, dass des Lond no 10 Joa unta eanara Kontroin bliem is. Nochn Black-Hills-Kriag in den 1870a Joa und am Sieg vo de USA, is des Gebiet fia weiße Siedla geffnet woan.
Im Powder River Country gibts aa no vui Wuid-Viecha, beispuisweis de sejtanan Wapiti ("Weissa Hintan", Nom vo de Shawnee).
Im 20. Joahundat san Eadej-Fejda in am Gebiet daschlossn woan und es gibt do aa no ondane Bodnschätz.
Ybbs (Fluß)

De Ybbs (f., ausgschbrocha: [ips]) is a Flus in Niadaestareich, entschbringt gauns im Sidn fum Bundeslaund an da schdairischn Grenz in de Ybbsdola Oipn und rind bai da Schdod Ybbs in de Deana.
Geografi.
Ia Gwön hod de Ybbs gauns im Sidn fu Niadaestareich an da schdairischn Grenz, ned waid fum Woifoatsoat Mariazö. Doat entschbringt am Fuas fum Großn Zöllahuad, am Beag dea zu de Ybbsdola Oipn ghead, a Bachal. Des kloane Bachal hoast gauns am Uaschbrung zeascht Waiße Ois (hochdeitsch: "Weiße Ois"). Noch ziaka fimbf Kilometa hoast da Boch daunn neta nu "Ois". Ob Lunz am See endat si da Naum und de Ois hoast fu do bis zu da Mündung Ybbs.
De Ybbs fliast fu Lunz waida noch Sidwesdn und rind aun de Oatschoftn Gestling aun da Ybbs und Hoinschdoa aun da Ybbs foabai. Fu doatn drads wida Richdung Noadn und rind duach Opponitz, Ybbsitz und Waidhofn aun da Ybbs. Kuaz foa Waidhofn rind fu Wesdn kemad de Kloane Ybbs (hochdeitsch: "Kleine Ybbs") in de Ybbs aini. Dea Flus entschbringt sidlich fu Ybbsitz und hoast im Owalauf a Schwoaze Ois (hochdeitsch: "Scharze Ois").
Noch Waidhofn rint de Ybbs daunn ins Flochlaund, kimd nu aun Sonndogbeag, Kematn und Aumschdedn foabai und rind daunn bai da Schdod Ybbs in de Deana aini.
Pinakothek vo da Modeane

De Pinakothek vo da Modeane oda Pinakothek der Moderne z Minga is a Museumsgebaide, wo via unobhengige Museen unta am Doch zamma san. Des is a wejdweit oanzigoartige Zammastejung vo vaschiedanan Kunstbereichn.
De via Museen in da Pinakothek vo da Modeane san:
Sammlung Modeane Kunst.
Dea Bereich vo da Pinakothek vo da Modeane wead vo da Bayerischn Stootsgmejdesammlunga betreit, wo ian Sitz aa in am Gebaide hod. In am Museum san Kunstweake vo da "klassischn Modeane" und vo da "Gegnwortskunst". Es san praktisch oi Richtunga vo da modeanan Kunst vatretn.
Crazy Horse

Crazy Horse (boarisch: "varuckts Roß", auf Lakota: "Tashunke Witko" [weatli: "Sei Roß is varruckt"], * um 1839; † 5. Septemba 1877 z Fort Robinson, Nebraska) woa a berihmta Haiptling vo de Lakota-Indiana (vo da "Oglala"-Sippm). A Stamm wo zua Hauptgruppm vo de Sioux gheat.
Da Oat und s Datum vo da Gebuat vom Crazy Horse san ned bekonnt. Ois Kind hod a an Nom "Curly" (Schneckal) griagt. Ois junga Mo hod a an Nom vo seim Vadda ognumma, dea wo aa Crazy Horse ghoassn hod. Sei Vadda hod si nacha ondasta gnennt. En Nom kennt a griagt hom, wei ra guad mit Wuidpfeadln (Mustangs) umgeh hod kena.
Fotographien.
Es wean zwoa imma wieda zwoa Fotografien vom Crazy Horse zoagt, owa de san oi sea umstrittn. Es is bekonnt, dass da Crazy Horse si sejm nia ned fotografian hod lossn woin. De Fotos san ogeblich kuaz voa seim Dod gmocht woan. Leidln, de wo an Crazy Horse peasenli kennt hom, woan si sicha, dass a des ned woa, wei ra im Gsicht a grouße Noabm ghob häd, de wo ma am Buidl ned siagt. Es kennt owa sei Bruada gwen sei.
Larin Paraske

De Larin Paraske (* 27. Dezemba 1833 z Lempaala, Ingermanland; † 3. Jenna 1904 z Metsäpirtti, Südkarelien; amtli: Parasinakeva Nikit) wor a berihmte finnische Runensängarin.
De Paraske guit ois legendäre Schlisslfigur vo da finnischn Voiksdichtung. Sie hod iber 32.000 Versln wiedagem kenna. Damit is de Larin a unersetzliche Quejn vo da karelischn Kuitua. Ia Singweis und ia Charisma ham vui Kinstla inspiriat. U.a. soi da Jean Sibelius in "Kullervo" Tei vo ian typischn Runengsangl aufgnomma ham..
Obwoi de Paraske Riesneafoig ghobt hod, is sie ia ganz Lem long orm bliem. 1899 is sogor ia Haus vapfändt worn und sie hod in de Sauna vo iam Nochboan umziang miassn..
Ismaning

Ismaning (oid: "Yserrain") is a Gmoa im Norden vom Landkroas Minga, in Obabayern. Dea Ort liegt eppa siebm Kilometa nordestli vo Minga am recht Ufa vo da Isar. Ismaning is a wichtiga Medienstandort (Sendeolog vom BR, Antenne Bayern, Sport1, Gong-Valog).
Eadkunde.
Bewohnt werd de Siedlungsfläche habtsächlich im Habtort Ismaning. Feana ghört de Siedlung Fiischerhäusa, aa bekannt ois Greae Heide, mid knäpp 1.000 Einwohnern zua Gmoa. Sie liagt etwa 5 kilometa nördlich vom Habtort.
Gschicht.
Scho im 6. bzw. 7. Joarhundat gibts z Ismaning de easchte bajuwarische Besiedlung. Anno 809 wead da Ort zan easchtn Moi uakundli eawehnt.
Politik.
Buagamoasta.
Vo 1952 bis 1990 war Erich Zeitler (SPD) Buagamoasta. Aus Oidasgrindn vazichtete da deanstälteste Buagamoasta Bayerns schliaßlich auf a eaneite Kandidatur. Nochfoiga war Michael Seldmair (Freie Wähler). Seit 2014 is da Buagamoasta vo da Gmoa da Alexander Greulich vo de SPD.
Gmoarot.
Da Gmoarot vo Ismaning hod seit 15. Meaz 2020 24 Mitgliada:
Sport.
Vaeine.
Da TSV Ismaning is mid 1600 Mitgliadern da größte Vaein vo Ismaning. Da FC Ismaning hod mehr ois 500 Mitgliader, da BCI fast 300.
Concepción

Concepción, amtle: La Concepción de María Purísima del Nuevo Extremo, is a Stod in dem sidamerikanischn Anden-Stoot Chile.
De Stod hod 212.000 Einwohna (Stand: 2005) und buidt noch Santiago de Chile mit 936.100 Einwohna (Stand: 2004) de zwoatgreßte Agglomeration vom Land. Concepción is aa s zwoatgreßte Wirtschafdszentrum vo Chile.
Gschicht.
Concepción is anno 1550 vom spanischn Eaobara Pedro de Valdivia grindd worn.
Eadkunde.
Concepción liegt ebba 500 Kilometa sidlich vo Santiago am Fluss Bío-Bío, kurz vor seine Mindung in en Pazifischn Ozean. Da Fluss hod do a Broadn vo 1,8 Kilometa. De Hofnstod "Talcahuano" is ned weit wegga.
Sid-Dakota

 
Sid-Dakota oda amtli: South Dakota is a Bundesstoot im neadlichn mittlan Westn vo de USA. Da Nom kimmt vo de Dakota-Indiana, de wo zua Haptgruppm vo de Sioux ghean.
Sid-Dakota is 199.731 km² grouß und hod ebba 800.000 Einwohna. De gresste Stod is Sioux Falls, de Haptstod is Pierre. In Sid-Dakota gibts mearane Indianareservat, bsundas vo de Lakota. Da Bundesstoot hod innahoib vo de USA en viathechstn Bevökarungsotei vo Indianan (ebba 8%); und zwoa noch Alaska, Oklahoma und New Mexico.
Sid-Dakota is vo de Bundesstootn Noad-Dakota, Minnesota, Iowa, Nebraska, Wyoming, und Montana umgem. De Prärie (Groslond) is as dominiarende Biotop. Duachn Fluss Missouri wead da Stoot in zwoa Hejftn teit. Da Großtei vo da Bevökarung lebt im Westn vom Fluss, im Ost iwawiegt as Farmlond. Im Sid-Westn lieng de Black Hills, de wo fia de Indiana a große spirituelle Bedeitung hom.
Fiaschtnzei

Fiaschtnzei (amtli: Fürstenzell) is a Moakt im niedaboarischn Landkroas Bassa.
Eadkund.
Geografische Log.
Fiaschtnzei liegd om "niadaboarischn Higlland" diaged om sognenndn "Klousdawinke" im "Neibuaga Woid" sidli vo da Doana und westli van Inn.
Nochboagmoana.
Ogrenzn duads: im Noadn on Veizhof und on Bassa, im Ostn on Neiburg am Inn, im Sidn on Ruaschdoaf und im Westn on Otnbuag.
Ortstei.
Fiaschtnzei hod 124 Ortstei, oi davo han: "Heastod, Engertsham, Jagawiad und Rehschoin."
Bolitik.
Moakgmoarod.
Da Moakgmoarod setzd se seit da Kommunoiwoih om 2. Meaz 2008 a so zam:
Buagamoasta.
Da easchte Buagamoasta is da Manfred Hammer (SPD), dea wos 2014 mid 53,04 % vo de Stimma gwehjd worn is.
Rott

D'Rott is a niedaboarischa Fluss, wo am Landkroas Landshuad entspringt (Müllerthann, Gmoa Wurmsham). Se duachfliaßt d'Landkroas Landkroas Muihdorf am Inn, Rottdoi-Inn und an Landkroas Bassa vo Westn noch Ostn und wisawi vo Schadding minds dann links an Inn ei.
Friara hods durch Hochwossa oft an großn Schodn gebm. Deshoib is vo 1968 - 1973 bei Postminsta a Rickhoitebeckn eigricht worn, da Rottauensee.
Simbabwe

Simbabwe (friaha: Sidrhodesien, deitsch: Republik Simbabwe) is a Stoot im sidlichn Afrika.
Politik.
Im Human Development Index steht Simbabwe aufm letztn Plotz. Zwischen 1987 und 2017 woar da Robert Mugabe President vo Simbabwe, der des Land diktatorisch regiert hat. In Simbabwe werd Homosexualität fia Monna mit 3 Joarn Gfängnis oda Gejdstrof bstroft.
Deadwood

Deadwood is a oide Goidgräbastod in Siid-Dakota in de USA. De Stod is da Sitz vom Lawrence County und hod ebba 1.261 Eihwohna (2014). Da historische Stodkean steht unta Denkmoischutz ("National Historic Landmark District").
De Stod is 1876 im Zug vom Goidrausch in de Black Hills im domolign Lakotalond grindt woan. Aa noch domolign US-Recht illegal, wei de Black Hills dena Lakota zuagsprochn woan. Da Goidrausch hod owa ois gändat.
Berihmtheitn.
De berihmtastn Biaga vo Deadwood woa da Revolverhejd Wild Bill Hickok, da Saloonbesitza Al Swearengen, de Western-Hejdin Calamity Jane und da Marshal Seth Bullock. De prominentn Revolverhejdn Doc Holliday und Wyatt Earp hom si a Zeit long in da Stod aufghoidn.
Obaschleißheim

Obaschleißheim (amtli: Oberschleißheim) is a Gmoa im obaboarischn Landkroas Minga und liegt 3 km neadli vo da Stod Minga. Untaschleißheim is de Nochborgmoa vo Obaschleißheim.
Giadarung.
De Gmoa besteht nembman Haptort no aus dena Ortstei Bodasfejdn, Hochmutting, Kreizstross, Lustham, Mallatshofa, Mittnham und Neiherberg.-
Politik.
Buagamoasta.
Da Buagamoasta is seit 2020 da Markus Böck (CSU).
Gmoarot.
Da Gmoarot vo Obaschleißheim hod 24 Mitgliada und setzt si seitm 1. Mai 2020 so zamma:
Rundbriaf

A Rundbriaf (englisch: Newsletter) is a Schreim, des wo gleizeiti on mearare Leidln vaschickt wead. De Rundschreim wean heit moast ois E-Post, des hoaßt elektronisch on a Vateilalistn vasendt. Friara sans ois Drucksocha duach de Post vateit woan.
Rundbriaf ko heit jeda vaschicka, sogoa mit de moastn freien E-Post-Programm wia z. B. Mozilla Thunderbird. Vo Firmen wean Rundbriaf voa oim fia Weabezwecke gnutzt, vo ondan Institutiona und Privatleid fia Neiigkeitn und Nochrichtn.
Vafoan.
Damit ma in unsan Broadn Rundbriaf on ondare vasendn deaf, miassn de eana Eivaständnis dazua gem hom (sog. "Opt-In").
Da Voatei vo de Rundbriaf liegt do drin, dass ma damit Interessentn gezuit informian ko und aa sofoat a direkte Rickmejdung meglich is. Da Eafoig vo Rundbriaf losst si guad statistisch ausweatn. So ko ma fias nächste Rundschreim leana, wos ma bessa mocha ko.
Es gibt an Haffa Meglichkeitn wia Rundbriaf vaschickt wean kenna, grundätzli lossa si foigenda Vasondoatn untascheidn:
Mitn Rundschreim (Newsletter) vawondt san "Postlistn" ("Mailinglistn"). Do ko jeds Mitgliad vo da Postlistn Rundbriaf on de ondan Mitgliada vaschicka. A weidara Vawondta vom Rundbriaf is RSS ("Feeds").
Jugend ohne Gott

Jugend ohne Gott is da dritte Roman ("Sechsunddreißig Stunden", 1929; "Der ewige Spießer", 1930; "Jugend ohne Gott", 1937) vom estareich-ungarischen Schriftsttoiers Ödön von Horvath. Des is im Joa 1937 easchinen. Kuaz danoch, am Ofang vo 1938 , is des in ocht ondane Sprochn üwasetzt woan.
Da Roman.
Inhoit.
A Leahra duad grod die Klassnoawadn vo seine Schüla duachschaun (korrigieren). Wänd dessn stiod a fest, doss da Schüa N si schlecht gegaüawa vo de Schwoazn äußan duad (im Biachl damais no deskrivtiv "Nega" gnonnt") äußat. Da Leahra hot des zwoa bemanglt oba streichts ned o, weil a des a scho im Radio gheat hot. Und ebats wos ma im Radio heat deaf ma ned ostreicha. In dera Zeit denkt a üba vüi noch, voa ollem oba üwa Gott. Ea gsteht, dss ea sein Glaubn im Easchta Wödkriag valoan hot und dass a blos no gegaüba onande so duad ois ob a glaubn dadad, wei a des gonze Unheil zualosst.
Am nächstn Schuidog sogt a bei da Rückgobn vo di Klassnoawadn am N sei Meinung wega dea Äußerung und ea sogt eam a, dass Menschn a Menschon wan. No am gleichn Nachmiddog kimmt da Voda vom N zum Leahra in Sprechstund. Dem sei Vadda sogt am Leahra, doss eam die Aussog üwa di "Nega" ned gfoit.
Hoaba

Hoaba (amtli: Haarbach) is a Gmoa im niedaboarischn Landkroas Bassa.
Log.
Hoaba liegt in da Region Donau-Woid eppa 28 km westli vo Bossa am Rond vo da Boarischn Toskana (Untas Rottoi).
Gschicht.
Hoaba is im Joar 820 easchtmois urkundli gnennt worn.
Politik.
Gmoarod.
Da Gmoarod setzt si so zamma:
Buagamoasta.
Buagamoasta is da Fritz Pflugbeil (CSU), wo 2008 mit 92,51 % vo de guitign Stimma gwejd worn is. Gengkandidatn hods dobei ned gebm.
De Stejvatreta san da Peter Aderbauer und da Walter Urlbauer.
Wichtige Leit.
Buam und Dechda vo Hoaba.
Aus'm Ortstei Uttlau kimmd: